Prosper Bernard

Prosper Bernard, eller Na Shi Rong (født 25. mai 1902 i Canada, død 18. mars 1943 i Fengxian nær Xuzhou i Kina) var en kanadisk kinamisjonær som virket i Shanghaiområdet. Han ble henrettet av japanerne under annen verdenskrig.

Berard ble jesuitt i 1935, og dro til Kina i januar 1938, til provinsen Jiangsu i en del av landet som var okkupert av Japan. Etter det japanske angrepet på Pearl Harbor i 1941 erklærte Storbritannia (og dermed Canada) krig mot Japan. Pater Bernard var da prest og rektor i Taolu. Han ble straks arrestert og bragt til Fengxian 10 km unna og satt i husarrest på kirkens eiendom sammen med to andre kanadiske prester.

De fortsatte å drive en skole inne på kirketomten. Dette irriterte japanerne mer og mer. Den 18. mars 1943 ble de tre prestene henrettet av en japansk offiser.

I 1990 satte befolkningen i Fengxian opp et monument til minne om de tre kanadiske prestene.

Se også 
 Liste over kinamisjonærer tilhørende jesuittordenen

Referanser

Kilder 
 Bernard, Prosper & Bernard Prosper Jr.. (2000). De l’autre coté de la terre: La Chine. Montréal, Qc. Sciences & Culture. 380 s., ISBN 2890922634
 Bernard, Prosper & Bernard P. (2001). In China forever. Montréal, Qc. Sciences & Culture, and Sarasota, Florida, University Consortium of the Americas, 336 s., ISBN 0-9709309-0-9 (USA), ISBN 2-89092-284-7 (Canada).
 Bernard, Prosper (2006). Why China?. Fidal Asia. ISBN 2-922636-16-X. 166 s.
 Bernard, Prosper (2007). Chinese Obsession. Fidal Asia ISBN 2-92263620-8.

Canadiske jesuitter
Misjonærer i Kina
Canadiske misjonærer
Katolske misjonærer
Canadiske katolske prester
Kinesisk kirkehistorie fra 1911 til 1949
Canadiere fra andre verdenskrig
Personer fra La Vallée-du-Richelieu
Personer drept i andre verdenskrig